Arkivji .td_uid_2_61adc69d1bd3e_rand.td-a-rec-img{text-align:left}.td_uid_2_61adc69d1bd3e_rand.td-a-rec-img img{margin:0 auto 0 0} Illum qed jitfakkar il-35 anniversarju mill-qtil ta' Raymond Caruana fil-każin tal-Partit Nazzjonalista tal-Gudja. Il-qtil kien seħħ eżatt bħal-llum 5 ta' Diċembru tal-1986, qtil meqjus bħala wieħed politiku. Raymond Caruana kien inqatel b'tiri ta' arma tan-nar li kienu ġew sparati minn karozza li nstaqet għal quddiem il-każin tal-PN fil-Gudja. Dakinhar il-każin li kien se jiġi inawgurat uffiċjalment. Biex titfakkar il-memorja ta' Raymond Caruana, bħal kull sena saret quddiesa u tpoġġew il-fjuri fuq il-qabar ta' Raymond Caruana fejn preżenti kien hemm il-Kap tal-PN Bernard Grech u t-tmexxija tal-partit. Waqt l-attività fil-każin tal-Gudja, l-Kap tal-PN, Bernard Grech qal li l-qtil ta' Raymond Caruana jibqa' kull mument iħeġġeġ lill-PN jaħdem favur id-demokrazija u l-libertà. Qal ukoll li li l-qtil ta' Raymond Caruana kien il-qofol ta' snin sħaħ ta' vjolenza fejn anke ftit snin qabel kien hemm ukoll il-qtil politiku ta' Karen Grech. Intant fi stqarrija l-ADPD qal li f'għeluq il-35 sena mill-qtil ta' Caruana għandna nibqgħu viġilanti għal min ixerred il-mibgħeda li tinbidel f'vjolenza u qtil Iċ-Chairperson tal-ADPD, Carmel Cacopardo qal li din il-ġrajja tibqa' relevanti, għax l-intolleranza, l-vjolenza u l-mibgħeda daż-żmien anke fuq l-internet u l-midja soċjali, sfortunatament għadhom magħna, jekk mhux infirxu aktar. "Il-ġrajjiet tal-biża' u l-qtil ta' Raymond Caruana, Karin Grech u Daphne Caruana Galizia, jgħallmuna li għandna nibqgħu viġilanti għal min ixerred il-mibgħeda li tinbidel f'vjolenza u qtil." Il-vjolenza u azzjonijiet li jwasslu għaliha, inkluż il-mibgħeda u t-theddid online, qatt ma jistgħu jitħallew jgħollu rashom, temm jgħid Cacopardo. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61adc69d1c577_rand.td-a-rec-img{text-align:left}.td_uid_3_61adc69d1c577_rand.td-a-rec-img img{margin:0 auto 0 0}